text: O tada lalan no Ireland malitoloay, iro ko feriway lalan, sakacecay lalan ato sakatosa lalan, ono sa’etal lalan ato niyaro’ay lalan o niyaro’ay sifo ko citodongay mikowan. Masiiked i maciay calay a lalan, feriway lalan misadadahal patayra i romaroma a niyaro’, tadamaan ko sakilalan pisahalaka. Patosokan i 2006-2015 mihecaan kahapinangan ko pisadadahal ato pifalic to sakilalan a calay no Ireland. I Dublin ko tadamaanay a fafalicen lalan a halaka, tinako kawali calay a lalan ato kaetip calay a lalan a kayakay to pa’acaan, ato Dublin minato a pongkang pa’acaan. I Cork a maci tadapongkang mata’esel i Li ’alo a Jack Lynch a pongkang, oroma i Limerick a pongkang mita’esel tayra i Shannon ’alo.